PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/FH/3/1/051	Bratislava,  12. decembra 2011	

Protimonopolný úrad Slovenskej republiky, odbor koncentrácií v správnom konaní číslo 0035/OK/2011 začatom dňa 27.10. 2011 na základe oznámenia koncentrácie podnikateľom Sberbank of Russia, 19 Vavilova ul., 117997 Moskva, Ruská federácia prostredníctvom PRK Partners s.r.o., so sídlom Hurbanovo námestie 3, 811 06 Bratislava, na základe plnomocenstva zo dňa 30. septembra 2011 vo veci koncentrácie podnikateľov Sberbank of Russia, 19 Vavilova ul., 117997 Moskva, Ruská federácia a Volksbank International AG so sídlom Kolingasse 14-16, A-1090 Viedeň, Rakúsko,

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že  s ú h l a s í  s koncentráciou vzniknutou podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, ktorá spočíva v získaní výlučnej kontroly podnikateľa Sberbank of Russia, 19 Vavilova ul., 117997 Moskva, Ruská federácia nad podnikom podnikateľa Volksbank International AG so sídlom Kolingasse 14-16, A-1090 Viedeň, Rakúsko, na základe Zmluvy o kúpe akcií vzťahujúcej sa na predaj a kúpu akcií spoločnosti Volksbank International AG uzavretej dňa 08.09.2011 medzi [ . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .] a Sberbank of Russia,  19 Vavilova ul., 117997 Moskva, Ruská federácia. - [...] – Obchodné tajomstvo účastníka konania, obchodné mená zmluvných strán Zmluvy

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 27.10.2011 listom zaevidovaným pod číslom 4206/2011 podnikateľom Sberbank of Russia, 19 Vavilova ul., 117997 Moskva (ďalej len „Sberbank“), prostredníctvom spoločnosti PRK PRK Partners s.r.o., so sídlom Hurbanovo námestie 3, 811 06 Bratislava, na základe písomného plnomocenstva zo dňa 30. septembra 2011 (ďalej len „splnomocnený zástupca“), v mene ktorej koná JUDr. Peter Oravec, doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“).

2.	V predmetnom oznámení koncentrácie sa uvádza, že koncentrácia spočíva v získaní priamej výlučnej kontroly podnikateľa Sberbank nad podnikom podnikateľa Volksbank International AG so sídlom Kolingasse 14-16, A-1090 Viedeň, Rakúsko (ďalej len „VBI“) na základe Zmluvy o kúpe akcií vzťahujúcej sa na predaj a kúpu akcií spoločnosti Volksbank International AG uzavretej dňa 08.09.2011 medzi [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ] a Sberbank of Russia, 19 Vavilova ul., 117997 Moskva, Ruská federácia (ďalej len „Zmluva“). - [...] – Obchodné tajomstvo účastníka konania, obchodné mená zmluvných strán Zmluvy

3.	Na základe oznámenia koncentrácie začalo dňa 27.10.2011 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie číslo 0035/OK/2011 vo veci koncentrácie podnikateľov Sberbank a VBI, ktorá vznikla na základe Zmluvy, o čom úrad informoval podnikateľa Sberbank ako účastníka predmetného správneho konania listom číslo 4470/PMÚ SR/2011 zo dňa 14.11.2011. 

4.	Vzhľadom na to, že Oznámenie koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“), úrad listom č. 4470/PMÚ SR/2011 zo dňa 14.11.2011 vyzval oznamovateľa koncentrácie na jeho doplnenie a taktiež ich upozornil, že lehota na vydanie rozhodnutia podľa § 11 zákona nezačala plynúť. Následne bolo Oznámenie koncentrácie doplnené podaním doručeným úradu dňa 18.11.2011 zaevidovaným pod číslom 4545/2011.

5.	Po doplnení predmetného oznámenia koncentrácie podľa § 10 ods. 12 zákona a Vyhlášky vyššie uvedenými listami začala plynúť v súlade so znením § 11 zákona lehota 60 pracovných dní na vydanie rozhodnutia vo veci predmetnej koncentrácie, o čom úrad upovedomil účastníka konania listom číslo 4913/PMÚ SR/2011 zo dňa 08.12.2011.

6.	Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 3 319 eur bol uhradený dňa 31.10.2011.

7.	Z podkladov a informácií, ktoré boli úradu predložené v predmetnom správnom konaní, vyplynuli nasledujúce skutočnosti:

Podnikatelia 

8.	Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

9.	Sberbank je otvorená akciová spoločnosť (otkrytoje akcionernoe obščestvo) založená a existujúca podľa práva  Ruskej federácie so sídlom 19 Vavilova ul., 117997 Moskva, Ruská federácia.

10.	V Oznámení koncentrácie sa uvádza, že Sberbank je najväčšia úverová inštitúcia v Ruskej federácii a vo východnej Európe disponujúca 27 %  celkových ruských bankových aktív a zamestnávajúca približne 240 000 ľudí. Jej hlavnou podnikateľskou činnosťou je korporátne a retailové bankovníctvo v Ruskej federácii ako aj operácie na finančných trhoch. Sberbank má celonárodnú sieť pobočiek so 17 regionálnymi riaditeľstvami a viac ako 19 000 pobočkami. Okrem toho Sberbank prevádzkuje dcérske banky v Kazachstane, na Ukrajine a v Bielorusku, pobočku v Indii ako aj zastupiteľské kancelárie v Nemecku a Číne (ďalej len „Skupina Sberbank“).

11.	Podľa účastníka konania svoju činnosť vykonáva spoločnosť Sberbank na základe bankovej licencie vydanej Ruskou centrálnou bankou od roku 1991. Okrem toho je spoločnosť Sberbank držiteľom licencií vyžadovaných na obchodovanie s cennými papiermi a na vykonávanie iných aktivít súvisiacich s cennými papiermi, medzi ktoré patrí sprostredkovanie kúpy a predaja cenných papierov, správca cenných papierov a  poskytovanie služieb súvisiacich so správou majetku. Sberbank je regulovaná inštitúcia a podlieha dozoru Ruskej centrálnej banky a Federálnej služby pre finančný trh. Sberbank je najväčším príjemcom vkladov v krajine a kľúčovým poskytovateľom úverov pre národnú ekonomiku. K 1. januáru 2011 spravovala Sberbank  48% retailových vkladov (vklady od obyvateľstva), 32% spotrebiteľských úverov a 31% úverov pre podnikateľov.

12.	Účastník konania v Oznámení koncentrácie uvádza, že spoločnosť Sberbank, ani žiadna zo spoločností, ktoré sú majetkovo, finančne alebo personálne prepojené s podnikateľom Sberbank nepôsobí na žiadnom trhu v Slovenskej republike nepôsobí na žiadnom trhu v Slovenskej Republike. 
13.	Z vyššie uvedených skutočností vyplýva, že Sberbank je právnickou osobou, ktorej  činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

14.	Podľa Oznámenia koncentrácie je VBI najvyššia materská spoločnosť skupiny spoločností tvoriacich úspešnú bankovú sieť pozostávajúcu z 547 predajných miest v 9 krajinách strednej a východnej Európy: na Slovensku, v Českej republike, v Maďarsku, Slovinsku, Rumunsku, Bosne a Hercegovine (VB BH, VB Banja Luka), v Srbsku a od januára 2007 aj na Ukrajine.

15.	VBI je akciová spoločnosť (Aktiengesellschaft) založená podľa rakúskeho práva so sídlom Kolingasse 14-16, A-1090 Viedeň, Rakúsko, zapísaná v obchodnom registri obchodného súdu vo Viedni pod číslom FN 161285. Účastník konania v Oznámení koncentrácie uviedol, že VBI je najvyššia materská spoločnosť skupiny VBI.

16.	Ako vyplýva z Oznámenia koncentrácie skupina VBI sa angažuje v oblasti bankovníctva v strednej a východnej Európe so zameraním na poskytovanie bankových služieb v rôznych segmentoch (t.j. obyvateľstvo, podnikatelia, nehnuteľnosti, špeciálne financovanie, banky, malí a strední podnikatelia a verejný sektor). Približne polovica aktív skupiny VBI sa nachádza v segmente obyvateľstva a malých a stredných podnikateľov a 78% aktív je alokovaných v krajinách EÚ.

17.	V súčasnosti má Skupina VBI sieť pozostávajúcu z 10 bankových inštitúcií v Rakúsku, Bosne a Hercegovine, Chorvátsku, Českej republike, Maďarsku, Srbsku, Slovinsku, Slovenskej Republike, Ukrajine a Rumunsku. Skupina VBI má 291 pobočiek a viac ako 600 000 klientov. 

18.	Na Slovensku má spoločnosť VBI jednu dcérsku spoločnosť - VOLKSBANK Slovensko, a.s., so sídlom Vysoká 9, 810 00 Bratislava, Slovenská republika (ďalej len „Volksbank SK“). Volksbank SK poskytuje bankové služby v zmysle zákona č. 483/2001 Z.z. o bankách v znení neskorších predpisov (ďalej len „Zákon o bankách“).

19.	Z vyššie uvedených skutočností vyplýva, že VBI je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.	

Forma koncentrácie

20.	Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

21.	Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

22.	Vzhľadom na znenie § 9 ods. 1 zákona v nadväznosti na § 9 ods. 4 zákona úrad zisťoval, či na základe Zmluvy dôjde k zmene kvality kontroly nad podnikom podnikateľa VBI, pričom zisťoval kvalitu kontroly pred posudzovanou koncentráciou a k akým zmenám z hľadiska vykonávania rozhodujúceho vplyvu na činnosť podnikateľa VBI dôjde v prípade realizácie posudzovanej koncentrácie. 

23.	Úrad z Oznámenia koncentrácie a jeho doplnenia zistil, že dňa 08.09.2011 bola uzavretá Zmluva, predmetom ktorej je predaj 100% akcií podnikateľa VBI spoločnosti Sberbank. 

24.	Podľa podmienok Zmluvy sa predávajúci zaviazali predať a spoločnosť Sberbank sa zaviazala kúpiť 100% akcií VBI, [. . . . . . . . . . . . . . . . . . . . . ], pričom ukončenie prevodu akcií vo VBI je podmienené okrem iného [. . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .]. - [...] – Obchodné tajomstvo účastníka konania, zmluvné podmienky Zmluvy

25.	Z Oznámenia koncentrácie úrad zistil, že v predmetnom prípade sa jedná o koncentráciu vo forme získania priamej výlučnej kontroly podnikateľom Sberbank nad podnikom podnikateľa VBI. 

26.	Z doplnenia Oznámenia koncentrácie doručeného úradu dňa 18.11.2011, zaevidovaného pod číslom 4545/2011 vyplýva, že pred uzatvorením Zmluvy 
[. . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . .  . . . . . . . . . . . . . . . . . . . . .]. - [...] – Obchodné tajomstvo účastníka konania, informácia o tom, kto pred koncentráciou vykonával kontrolu nad podnikom podnikateľa VBI

27.	Vychádzajúc z Oznámenia koncentrácie spolu s jeho doplnením, úrad po preskúmaní podkladovej dokumentácie zistil, že uskutočnením posudzovanej koncentrácie nadobudne podnikateľ Sberbank 100 % akcií spoločnosti VBI a podnikateľ Sberbank bude rozhodnutia týkajúce sa strategických záležitostí podnikateľa VBI prijímať samostatne. 

28.	Úrad teda zistil, že na základe Zmluvy získal podnikateľ Sberbank výlučnú priamu kontrolu nad podnikom podnikateľa VBI a teda uzavretím Zmluvy v danom prípade došlo ku koncentrácii  podľa § 9 ods. 1 písm. b) zákona.

Účastník správneho konania a účastníci koncentrácie

29.	Podľa § 25 ods. 3 písm. d) zákona účastníkom konania v prípade koncentrácie, ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

30.	Z vyššie uvedeného vyplýva, že účastníkom správneho konania v predmetnom prípade je podnikateľ Sberbank, ktorý na základe Zmluvy získal priamu výlučnú kontrolu nad podnikom podnikateľa VBI.

31.	Účastníkom koncentrácie v prípade vzniku koncentrácie podľa § 9 ods. 1 
písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. 

32.	V prípade predmetnej koncentrácie účastníkom koncentrácie je podnikateľ Sberbank ako podnikateľ, ktorý získal kontrolu, a podnikateľ VBI, nad podnikom ktorého bola kontrola získaná podnikateľom Sberbank na základe Zmluvy.

Koncentrácia podliehajúca kontrole úradu

33.	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

34.	Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

35.	Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

36.	Vychádzajúc z podkladov predložených v oznámení koncentrácie úrad zistil, že predmetná koncentrácia podlieha kontrole úradu podľa § 10 ods. 1 písm. b) zákona. Vzhľadom na to, že účastníci konania označili výšku celkových obratov účastníkov koncentrácie za predmet ich obchodného tajomstva, úrad tieto údaje, ktoré sú súčasťou spisového materiálu vedeného v predmetnom správnom konaní, v rozhodnutí neuvádza.

Relevantné trhy 

37.	Pri vymedzení relevantných trhov z tovarového hľadiska úrad vychádzal z ustanovení § 3 ods. 3 až ods. 6 zákona a z hlavných činností a aktivít, ktoré vykonávajú účastníci koncentrácie a s nimi prepojení podnikatelia. 

38.	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

39.	Podľa účastníkov koncentrácie neexistuje žiaden ovplyvnený trh v zmysle § 5 ods. 1 písm. a) Vyhlášky, ani žiadny ďalší relevantný trh v zmysle § 5.1 písm. b) Vyhlášky, pretože podnikateľ Sberbank na území Slovenskej republiky nepôsobí a Skupina VBI nemá podiel presahujúci 25 % na žiadnom z možných relevantných trhov, ktoré by bolo možné vziať do úvahy v Slovenskej republike.

40.	Ako je už uvedené vyššie hlavnou podnikateľskou činnosťou podnikateľa Sberbank je korporátne a retailové bankovníctvo v Ruskej federácii ako aj operácie na finančných trhoch. Sberbank má celonárodnú sieť pobočiek so 17 regionálnymi riaditeľstvami a viac ako 19 000 pobočkami. Okrem toho Sberbank prevádzkuje dcérske banky v Kazachstane, na Ukrajine a v Bielorusku, pobočku v Indii ako aj zastupiteľské kancelárie v Nemecku a Číne.

41.	Na strane 12 a 13 Oznámenia koncentrácie účastník konania predložil zoznam hlavných dcérskych spoločností a spoločností, v ktorých Sberbank vlastní aspoň 10 a menej ako 50%, pričom ako sa uvádza v Oznámení koncentrácie ani Sberbank ani žiadna zo spoločností, ktoré sú majetkovo, finančne alebo personálne prepojené s podnikateľom Sberbank nepôsobí na žiadnom trhu v Slovenskej republike.

42.	Ako je už uvedené vyššie VBI je najvyššia materská spoločnosť skupiny VBI. Ako sa uvádza v Oznámení koncentrácie skupina VBI má [. . . . . . . . . . . . . . . . .] 291 pobočiek a viac ako 600 000 klientov. - [...] – Obchodné tajomstvo účastníka konania, informácia o skupine VBI

43.	Podľa oznámenia koncentrácie sa skupina VBI angažuje v oblasti bankovníctva v strednej a východnej Európe so zameraním na poskytovanie bankových služieb v rôznych segmentoch (t.j. obyvateľstvo, podnikatelia, nehnuteľnosti, špeciálne financovanie, banky, malí a strední podnikatelia a verejný sektor). Približne polovica aktív skupiny VBI sa nachádza v segmente obyvateľstva a malých a stredných podnikateľov a 78% aktív je alokovaných v krajinách EÚ.

44.	V súčasnosti má Skupina VBI sieť pozostávajúcu z 10 bankových inštitúcií v Rakúsku, Bosne a Hercegovine, Chorvátsku, Českej republike, Maďarsku, Srbsku, Slovinsku, Slovenskej Republike, Ukrajine a Rumunsku.

45.	Na Slovensku má spoločnosť VBI jednu dcérsku spoločnosť - VOLKSBANK Slovensko, a.s., so sídlom Vysoká 9, 810 00 Bratislava, Slovenská republika (Volksbank SK). Volksbank SK poskytuje bankové služby v zmysle Zákona o bankách).

46.	V Oznámení koncentrácie je uvedený zoznam dcérskych spoločností VBI, pričom účastník konania uviedol, že okrem spoločnosti Volksbank SK a jej dcérskych spoločností, žiadna z dcérskych spoločností spoločnosti VBI uvedená v Oznámení koncentrácie nepôsobí v súčasnosti na žiadnom trhu v Slovenskej republike. 

47.	Z Oznámenia koncentrácie vyplýva, že Volksbank SK – vlastní od mája 2010 100% podiel na základnom imaní spoločností ALPHA plus, s.r.o. so sídlom Vysoká 9, 810 00 Bratislava, pričom predmetom jej podnikania je správa nehnuteľností. Do septembra 2010 Volksbank SK vlastnila 100% podiel na základnom imaní spoločnosti VOLKSBANK REALITY, s.r.o. so sídlom na Vysoká 9, 810 00 Bratislava. Činnosť spoločnosti VOLKSBANK REALITY, s.r.o. bola ukončená likvidáciou a bola vymazaná z obchodného registra dňa 7. septembra 2010.

48.	Zároveň z Oznámenia koncentrácie vyplýva, že Volksbank SK vlastní najmenej 10% v spoločnosti VB LEASING SK, spol. s r.o. so sídlom Nám. 1. Mája 11, 810 00 Bratislava (19%) a VICTORIA - VOLKSBANKEN Poisťovňa, a.s. so sídlom Lazaretská 12, 811 08 Bratislava (10%).

49.	V Oznámení koncentrácie a jeho doplnení sa uvádza, [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . .. . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . .  . . . . . . . . .  . . . . . .]. - [...] – Obchodné tajomstvo účastníka konania, informácia o skupine VBI a podmienkach Zmluvy

50.	Účastník konania v Oznámení koncentrácie vychádzajúc z praxe Európskej Komisie k vymedzeniu relevantných trhov  v bankovom sektore navrhol rozdeliť oblasti v bankovom sektore na najmenej tri široké podsektory: (i) retailové bankovníctvo, (ii) korporátne bankovníctvo, (iii) služby na finančnom trhu. 

51.	Retailové bankovníctvo (t.j. bankové služby poskytované domácnostiam) môže byť ďalej rozdelené do početných samostatných produktových skupín. Tieto skupiny zahŕňajú vklady a bežné účty, úvery, platobné karty, hypotéky a investičné produkty (finančné prostriedky).

52.	Korporátne bankovníctvo zahŕňa široký okruh bankových služieb ponúkaných bežnej podnikateľskej klientele. Komisia zistila, že v tejto oblasti produkty ako vklady, úvery, platobné transakcie, dokumentárne akreditívy a medzinárodné platby môžu vytvárať samostatné odlišné trhy produktov. Komisia taktiež dospela k tomu, že korporátne bankovníctvo sa môže deliť do rôznych trhov produktov, a to trh produktov pre veľkých podnikateľov na jednej strane a trh produktov pre malých a stredných podnikateľov na druhej strane, aj keď Komisia dospela k záveru, že tu nie je žiaden zrejmý jediný parameter, na základe ktorého by mohli byť spoločnosti zaradené ako malí a veľkí podnikatelia a ktorý by sa aplikoval na všetkých hráčov na trhu.

53.	Služby na finančnom trhu zahŕňajú služby ako obchodovanie s cennými papiermi a derivátmi, devízami a nástrojmi peňažného trhu.

54.	Účastník konania tiež uvádza, že okrem toho Komisia analyzovala v predošlých rozhodnutiach trhy pre ostatné finančné služby  vrátane faktoringu a lízingu ako aj trhy pre investičné bankovníctvo (napr. poradenstvo M & A, IPO) a správu majetku, pre ktoré boli identifikované určité subsegmenty v každej kategórii.

55.	Účastník konania zároveň v Oznámení koncentrácie uviedol, že pri vymedzení relevantných trhov na ktorých pôsobia účastníci koncentrácie vychádzal z rozhodovacej praxe úradu, z rozhodnutia číslo 2008/FH/3/1/050 vo veci koncentrácie banky KBC Bank NV a banky ISTROBANKA, a.s. a uviedol tieto oblasti v bankovom sektore v Slovenskej republike:

1.	Vkladové služby

Zatiaľ čo sa rozdiely medzi jednotlivými typmi vkladov stierajú, táto oblasť môže byť podľa účastníka konania teoreticky ďalej segmentovaná nasledovne:

-	vedenie bežných účtov a poskytovanie súvisiacich služieb obyvateľstvu,
-	vedenie termínovaných a spotrebiteľských účtov a poskytovanie súvisiacich služieb obyvateľstvu,
-	vedenie bežných účtov a poskytovanie súvisiacich služieb firemným klientom (vrátane verejného sektora),
-	vedenie termínovaných a spotrebiteľských účtov a poskytovanie súvisiacich služieb firemným klientom (vrátane verejného sektora).

2.	Úverové služby

Táto oblasť môže byť podľa účastníka konania teoreticky ďalej segmentovaná nasledovne:

-	poskytovanie krátkodobých úverov obyvateľstvu,
-	poskytovanie krátkodobých úverov firemným klientom (vrátane verejného sektora),
-	poskytovanie strednodobých úverov obyvateľstvu,
-	poskytovanie strednodobých úverov firemným klientom (vrátane verejného sektora),
-	poskytovanie dlhodobých úverov obyvateľstvu,
-	poskytovanie dlhodobých úverov firemným klientom (vrátane verejného sektora),
-	poskytovanie hypotekárnych úverov obyvateľstvu,
-	poskytovanie hypotekárnych úverov firemným klientom (vrátane verejného sektora).

3.	Vydávanie platobných kariet a s tým súvisiace služby

Táto oblasť môže byť podľa účastníka konania teoreticky ďalej segmentovaná nasledovne:

-	vydávanie a správa platobných kariet pre obyvateľstvo a vydávanie a správa platobných kariet pre podnikateľov,
-	vydávanie a správa kreditných platobných kariet a vydávanie a správa debetných platobných kariet,
-	vydávanie a správa domácich platobných kariet a vydávanie a správa medzinárodných platobných kariet.

4.	Poskytovanie platobného styku

Táto oblasť môže byť podľa účastníka konania teoreticky ďalej segmentovaný nasledovne:

-	trh zabezpečenia domáceho platobného styku a zúčtovania,
-	trh zabezpečenia medzinárodného platobného styku a zúčtovania.

5.	Poskytovanie záruk firemným klientom (vrátane napr. bankových záruk, dokumentárne inkaso, dokumentárny akreditív).

6.	Poskytovanie služieb kolektívneho investovania pre obyvateľstvo.

7.	Poskytovanie služieb orientovaných na finančné trhy.

8.	Poskytovanie služieb investičného bankovníctva.

9.	Faktoring.

10.	Poskytovanie finančného lízingu.

56.	V Oznámení koncentrácie sa uvádza, že spoločnosť Volksbank SK nepôsobí vo všetkých vyššie uvedených segmentoch. Predmet jej podnikateľskej činnosti je obmedzený na poskytovanie korporátneho a retailového bankovníctva, t.j. vykonáva činnosti uvedené v bodoch 1 až 4 vyššie vo vzťahu k podnikateľom a obyvateľstvu. Vo vzťahu k poskytovaniu služieb verejnému sektoru účastník konania uviedol, že spoločnosť Volksbank SK poskytuje služby uvedené v bodoch 1-4 vyššie takisto aj verejnému sektoru, avšak iba vo veľmi obmedzenom a zanedbateľnom rozsahu. 

57.	Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže vo vyššie uvedených oblastiach, nebolo na posúdenie predmetnej koncentrácie potrebné presnejšie definovať tovarové relevantné trhy vzťahujúce sa na vyššie uvedené oblasti a otázka presného vymedzenia tovarových relevantných trhov zostala otvorená.

Geografické vymedzenie 

58.	Podľa § 3 ods. 6 zákona priestorový relevantný trh je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

59.	Čo sa týka geografického vymedzenia vyššie navrhnutých trhov, účastník konania uvádza, že tak ako je uvedené vyššie, vychádzajúc z rozhodovacej prace Európskej Komisie možno bankový sektor rozdeliť na tri široké podsektory: (i) retailové bankovníctvo, (ii) korporátne bankovníctvo a (iii) služby na finančnom trhu. Účastník konania v doplnení Oznámenia koncentrácie vo vzťahu ku geografickému vymedzeniu vyššie uvedených oblastí odkázal na prax Európskej Komisie a to
-	vo vzťahu k retailovému bankovníctvu považovala Európska Komisia priestorový relevantný trh za národný kvôli rozdielnym súťažným podmienkam v rámci členských štátov a potrebe disponovať sieťou pobočiek, 
-	vo vzťahu ku korporátnemu bankovníctvu považovala Európska Komisia priestorový relevantný trh za národný (najmä vo vzťahu k malým a stredným podnikateľom), ale s tendenciou mať viac medzinárodnú dimenziu vo vzťahu k produktom ponúkaným veľkým zákazníkom,
-	čo sa týka služieb na finančnom trhu, investičného bankovníctva a správy majetku, považovala Európska Komisia väčšinu týchto segmentov za medzinárodné, prípadne niektoré boli analyzované aj z národnej perspektívy.

60.	K priestorovému vymedzeniu vyššie uvedených oblastí zároveň účastník konania odkazuje na rozhodovaciu prax úradu a to na rozhodnutie 
č. 2008/FH/3/1/050, rozhodnutie č. 2009/FH/3/1/018 a rozhodnutie 
č. 2011/FH/3/31/003.
61.	Podľa účastníka konania je vo vzťahu k bankovým službám poskytovaným domácnostiam vo všeobecnosti poskytovanie cezhraničných služieb minimálne. Ďalej, licencia vyžadovaná na poskytovanie bankových služieb sa týka celého územia Slovenskej republiky. Zatiaľ čo neexistujú ani žiadne distribučné alebo dopravné obmedzenia vo vzťahu k bankovým službám pre domácnosti, hlavnými faktormi, ktoré bránia poskytovaniu cezhraničných služieb domácnostiam sú (i) zákaznícke preferencie (jazyková bariéra), (ii) administratívne bariéry (interné pravidlá pri výbere klientov) a (iii) v určitom rozsahu aj regulačné bariéry.

62.	Aj napriek skutočnosti, že rozvinutá banková sieť pokrývajúca územie Slovenskej republiky bola tradične významná pre poskytovanie služieb domácnostiam, nedávny rozvoj internet bankingu podľa účastníka konania umožňuje poskytovať služby domácnostiam dokonca bez akejkoľvek siete pobočiek (napr. ZUNO BANK AG) alebo s minimálnou sieťou pobočiek (napr. ING. Bank) na celom území Slovenskej republiky.

63.	Účastník konania v doplnení Oznámenia koncentrácie uviedol, že predovšetkým od vstupu Slovenskej republiky do Európskej únie ( a Európskej menovej únie) sa stáva priestorová dimenzia bankového sektoru (prinajmenšom v prípade služieb pre podnikateľov) menej národnou a viac pokrýva celú Európsku úniu. 

64.	Účastník konania zároveň uviedol, že podľa jeho názoru sú súťažné podmienky v slovenskom bankovom sektore také homogénne, že územie Slovenskej republiky by mohlo byť odčlenené od ostatných území s odlišnými súťažnými podmienkami.

65.	Vzhľadom na vyššie uvedené a vychádzajúc z praxe jednotlivých súťažných autorít preto účastník konania uviedol, že priestorový rozmer všetkých teoretických segmentov bankového sektora uvedených vyššie by mohol byť prinajmenšom národný, prípadne širší ako národný.

66.	Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorových relevantných trhov otvorenú a v ďalšej časti sa zaoberal skúmaním dopadov posudzovanej koncentrácie vo vyššie uvedených oblastiach na území Slovenskej republiky.

Dopad koncentrácie na hospodársku súťaž

67.	Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu.
Podľa § 8 ods. 1 zákona dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej hospodárskej súťaži a ktorí sa vzhľadom na svoju ekonomickú silu môžu správať nezávisle.

68.	Úrad sa zaoberal účinkami posudzovanej koncentrácie, ktoré sa prejavia na tuzemskom trhu. Preto úrad v ďalšom skúmal, či uskutočnením posudzovanej koncentrácie nedôjde na území Slovenskej republiky vo vyššie uvedených oblastiach k takým zmenám, ktoré by vytvárali alebo posilňovali dominantné postavenie účastníkov koncentrácie, ktorého dôsledkom môžu byť významné prekážky efektívnej súťaže. 

69.	Úrad pri posudzovaní dopadov predmetnej koncentrácie na hospodársku súťaž vychádzal z podkladov predložených účastníkom konania v Oznámení koncentrácie a jeho doplnení, z rozhodovacej praxe Európskej komisie a rozhodovacej praxe úradu.

70.	V Oznámení koncentrácie účastník konania uviedol charakteristiku bankového sektora v Slovenskej republike, pričom uviedol, že v Slovenskej republike poskytujú bankové služby v zmysle zákona o bankách tieto subjekty:

I.	Banky so sídlom na Slovensku:

(1)	Československá obchodná banka, a. s. 
(2)	ČSOB stavebná sporiteľňa, a. s. 
(3)	Dexia banka Slovensko a. s. 
(4)	OTP Banka Slovensko, a. s. 
(5)	Poštová banka, a. s. 
(6)	Privatbanka, a. s. 
(7)	Prvá stavebná sporiteľňa, a. s. 
(8)	Slovenská sporiteľňa, a. s. 
(9)	Slovenská záručná a rozvojová banka, a. s. 
(10)	Tatra banka, a. s. 
(11)	UniCredit Bank Slovakia, a. s. 
(12)	VOLKSBANK Slovensko, a. s. 
(13)	Všeobecná úverová banka, a. s. 
(14)	Wüstenrot stavebná sporiteľňa, a. s. 

II.	Pobočky zahraničných bánk poskytujúce bankové služby na základe jednotného povolenia:

(1)	AXA Bank Europe, pobočka zahraničnej banky 
(2)	Banco Mais, S. A., pobočka zahraničnej banky 
(3)	BKS Bank AG, pobočka zahraničnej banky v SR 
(4)	BRE Bank SA, pobočka zahraničnej banky mBank v Slovenskej republike 
(5)	Crédit Agricole Corporate and Investment Bank S. A., pobočka zahraničnej banky 
(6)	Citibank Europe plc,  pobočka zahraničnej banky 
(7)	COMMERZBANK Aktiengesellschaft, pobočka zahraničnej banky, Bratislava 
(8)	Fio banka, a. s., pobočka zahraničnej banky 
(9)	HSBC Bank plc, pobočka zahraničnej banky 
(10)	ING Bank N. V., pobočka zahraničnej banky 
(11)	J & T BANKA, a. s., pobočka zahraničnej banky 
(12)	Komerční banka, a. s., pobočka zahraničnej banky 
(13)	Oberbank AG pobočka zahraničnej banky v Slovenskej republike 
(14)	The Royal Bank of Scotland N. V., pobočka zahraničnej banky 
(15)	ZUNO BANK AG, pobočka zahraničnej banky 

71.	Podľa účastníka konania vyššie uvedený zoznam nepredstavuje vyčerpávajúci výpočet všetkých súťažiteľov aktívnych v bankovom sektore v Slovenskej republike, pretože zahraničné úverové inštitúcie a zahraničné finančné inštitúcie môžu vykonávať aktivity na území Slovenskej republiky v súlade so Smernicou č. 2006/48/ES o začatí a vykonávaní činností úverových inštitúcií, ak povolenie na vykonávanie takýchto aktivít bolo udelené v jednom z členských štátov Európskeho hospodárskeho priestoru. Tieto spoločnosti môžu vykonávať svoje aktivity jednak prostredníctvom založenia pobočky zahraničnej banky alebo prostredníctvom tzv. poskytovania cezhraničných služieb. Zoznam spoločností poskytujúcich cezhraničné služby v Slovenskej republike sú uvedené na www stránke Národnej banky Slovenska. 

72.	Na vykonávanie bankovej činnosti je spoločnosť povinná získať povolenie na výkon činnosti buď od NBS alebo od iného príslušného orgánu v rámci Európskej únie podľa zásady jedného povolenia (nariadenie 2000/12/EC).

73.	Medzi kľúčové faktory ovplyvňujúce nový vstup na trh patria zákonné podmienky pre udelenie bankovej licencie podľa Zákona o bankách (najmä podľa § 7 Zákona o bankách) a to najmä: 
•	požiadavka na minimálnu výšku základného imania 1 miliarda SKK (približne 33.193.919,00 EUR) (nevyhnutná pre vykonávanie hypotekárnych obchodov);
•	spôsobilosť a vhodnosť osôb, ktoré budú akcionármi s kvalifikovanou účasťou na banke, a prehľadnosť vzťahov týchto osôb s inými osobami, najmä prehľadnosť podielov na základnom imaní a na hlasovacích právach;
•	odborná spôsobilosť a dôveryhodnosť fyzických osôb, ktoré sú navrhované za členov štatutárneho orgánu, za prokuristu, za členov dozornej rady, za vedúcich zamestnancov a za vedúceho útvaru vnútornej kontroly a vnútorného auditu;   
•	preukázanie finančnej schopnosti akcionárov zakladajúcich banku preklenúť prípadnú nepriaznivú finančnú situáciu banky;
•	obchodný plán vychádzajúci z navrhovanej stratégie činnosti banky podloženej reálnymi ekonomickými výpočtami.

74.	V súvislosti s vyčíslením podielov na trhu odkazuje účastník konania v Oznámení koncentrácie na vybrané údaje bankového sektora v Slovenskej republike, ktoré boli zverejnené v slovenskom ekonomickom týždenníku Trend v jeho osobitnej prílohe týkajúcej sa finančného sektora (Príloha magazínu Trend č. 25/2011), pričom predložil úradu nižšie uvedenú tabuľku obsahujúcu údaje o jednom z hlavných sektorov bankovníctva v Slovenskej republike o vkladových službách. Účastník konania uvádza, že aj napriek tomu, že Skupina Sberbank na trhu v Slovenskej republike nepôsobí, predstavuje trhový podiel Volksbank SK na trhu vkladových služieb iba 9. miesto v Slovenskej republike. 

Trhové podiely (vkladové služby)

Banka	Zdroje od klientov1
(tis.eur)	Zmena
(%)	Trhový podiel
(%)	Krytie aktív zdrojmi
od klientov (%)	Pozícia voči klientom	
					vklady – úvery
(tis.eur)	vklady / úvery
(index)	
Bank
	Due to customers1
(EUR ´000)	Change
(%)	Market share
(%)	Due to customers/
total assets (%)	Deposits – loans
to customers
(EUR ´000)	Deposits / loans
to customers
(index)	
	2010	2009	2010/09	2009/08	2010	2009	2010	2009	2010	2010	2009	
1.	Slovenská sporiteľňa 	7 815 955	7 735 476	1,0	-5,5	20,1	21,1	71,4	68,3	2 099 934	1,4	1,4	
2.	Tatra banka 	6 789 674	6 685 530	1,6	-6,6	17,4	18,2	77,8	74,5	1 216 067	1,2	1,3	
3.	Všeobecná úverová banka 	6 735 736	6 188 738	8,8	-9,6	17,3	16,9	65,7	65,3	911 583	1,2	1,1	
4.	Československá obchodná  banka 	3 794 756	3 534 523	7,4	-1,8	9,7	9,6	72,2	67,4	933 908	1,3	1,3	
5.	UniCredit Bank Slovakia 	3 054 814	2 323 807	31,5	-9,7	7,8	6,3	72,4	73,0	257 714	1,1	1,0	
6.	Poštová banka	2 221 720	1 745 638	27,3	34,3	5,7	4,8	88,5	83,9	1 162 795	2,1	2,2	
7.	Prvá stavebná sporitelňa	1 806 148	1 678 719	7,6	3,2	4,6	4,6	85,0	83,9	68 394	1,0	1,0	
8.	Dexia banka Slovensko	1 661 894	1 872 053	-11,2	8,4	4,3	5,1	63,3	75,9	-181 239	0,9	1,1	
9.	Volksbank Slovensko	1 036 790	1 001 158	3,6	-7,7	2,7	2,7	78,0	70,9	17 875	1,0	1,0	
10.	OTP Banka Slovensko	971 857	996 949	-2,5	-2,9	2,5	2,7	77,5	71,9	65 752	1,1	1,0	
11.	ING Bank	542 071	632 784	-14,3	-15,5	1,4	1,7	69,5	76,2	120 204	1,3	1,6	
*Zdroj: TREND Top vo finančníctve. TREND Analyses 2011

75.	Účastník konania predložil úradu nižšie uvedenú tabuľku obsahujúce údaje o sektore bankovníctva v Slovenskej republike – úverových službách. Tabuľka obsahuje údaje o jedenástich (11) najväčších trhových hráčoch v oblasti úverových služieb. Účastník konania uvádza, že aj napriek neprítomnosti Skupiny Sberbank na trhu v Slovenskej republike predstavuje trhový podiel Volksbank SK na trhu úverových služieb  iba 9. miesto v Slovenskej republike. 

Trhové podiely (úverové služby)

Banka	Pohľadávky voči klientom1 (tis.eur)	Zmena
(%)	Podiel zlyhaných úverov 1 (%)	Úvery klientom (%)	Trhové podiely1
(%)	Podiel retailu2 (%)	
Bank
	Due to customers1
(EUR ´000)	Change
(%)	Share of failed loans1 (%)	Due from customers/
total assets (%)	Market shares1
(%)	Share of retail loans2 (%)	
	2010	2009	2010/09	2009/08	2010	2009	2010	2009	2010	2009	2010	2009	
1.	Všeobecná úverová banka	5 824 153	5 441 770	7,6	5,2	1,8	1,8	56,8	57,1	18,1	17,7	57,0	53,8	
2.	Slovenská sporitelňa	5 716 021	5 727 834	-0,2	5,3	2,9	2,7	52,2	50,5	17,7	18,7	64,2	57,0	
3.	Tatra banka	5 573 607	5 316 888	4,8	-6,0	2,6	2,4	63,8	59,2	17,3	17,4	39,4	38,9	
4.	Československá obchodná  banka 	2 860 848	2 745 022	4,2	0,2	3,6	3,3	54,4	52,3	8,9	9,0	43,0	37,7	
5.	UniCredit Bank Slovakia 	2 797 100	2 410 367	16,0	-5,0	4,9	2,2	66,3	75,7	8,7	7,9	19,8	15,5	
6.	Dexia banka Slovensko	1 843 133	1 681 843	9,6	4,0	1,3	1,0	70,2	68,1	5,7	5,5	18,2	17,8	
7.	Prvá stavebná sporitelňa	1 737 754	1 668 193	4,2	0,6	1,8	1,7	81,8	83,4	5,4	5,4	91,9	92,0	
8.	Poštová banka	1 058 925	806 521	31,3	35,1	2,2	3,2	42,2	38,8	3,3	2,6	29,6	30,4	
9.	Volksbank Slovensko	1 018 915	993 006	2,6	1,6	3,4	1,9	76,6	70,3	3,2	3,2	25,0	20,2	
10.	OTP Banka Slovensko	906 105	960 500	-5,7	-18,0	8,2	7,3	72,3	69,3	2,8	3,1	41,0	37,0	
11.	J&T Banka	559 107	490 954	13,9	-14,8	0,0	0,0	64,1	71,4	1,7	1,6	1,8	1,9	
*Zdroj: TREND Top vo finančníctve. TREND Analyses 2011

Podiely na trhu v jednotlivých oblastiach slovenského bankového sektoru 

76.	Účastník konania uviedol v Oznámení koncentrácie tak, ako je uvedené nižšie, údaje o jednotlivých oblastiach bankového trhu v Slovenskej republike, na ktorých pôsobí spoločnosť Volksbank SK (zohľadňujúc oblasti uvedené v bode 55 tohto rozhodnutia). 

Vkladové služby

Nižšie uvedená tabuľka uvádza odhadované podiely podnikateľov pôsobiacich  v oblasti vkladových služieb v Slovenskej republike za rok 2010. 

	bežné účty	termínované účty	
Banka	obyvateľstvo	firemní klienti 	obyvateľstvo	firemní klienti 	
Všeobecná úverová banka
	[20-30] %	[10-20] %	[10-20] %	[10-20] %	
Slovenská sporiteľňa
	[20-30] %	[5-10] %	[30-40] %	[5-10] %	
Tatra banka
	[20-30] %	[20-30] %	[10-20] %	[20-30] %	
Československá obchodná  banka 
	[5-10] %	[5-10] %	[5-10] %	[5-10] %	
UniCredit Bank Slovakia 
	[5-10] %	[10-20] %	[0-5] %	[10-20] %	
Dexia banka Slovensko
	[0-5] %	[0-5] %	[0-5] %	[0-5] %	
Poštová banka
	[5-10] %	[0-5] %	[5-10] %	[0-5] %	
Volksbank Slovensko
	[0-5] %	[0-5] %	[0-5] %	[0-5] %	
OTP Banka Slovensko
	[0-5] %	[0-5] %	[0-5] %	[0-5] %	
J&T Banka
	[0-5] %	[0-5] %	[0-5] %	[0-5] %	
ING Bank 	[0-5] %	[0-5] %	[0-5] %	[0-5] %	
Celkový trh (v miliardách EUR)	[…. ] EUR	[…. ] EUR	[……. ] EUR	[……. ] EUR	
*Zdroj: odborné odhady spoločnosti VBI
- [...] – Obchodné tajomstvo podnikateľa VBI, odhady trhových podielov hlavných konkurentov (vrátane spoločnosti Volksbank SK) za rok 2010 v oblasti vkladových služieb v Slovenskej republike. 

Úverové služby

Nižšie uvedená tabuľka uvádza odhadované podiely podnikateľov pôsobiacich v oblasti úverových služieb v Slovenskej republike za rok 2010. 

	krátkodobé úvery	strednodobé úvery	dlhodobé úvery	hypotekárne úvery	
Banka	Obyva-teľstvo	firemní klienti 	obyvateľstvo	firemní klienti 	Obyva-teľstvo	firemní klienti 	Obyva-teľstvo	firemní klienti 	
Všeobecná úverová banka	[20-30] %	[10-20]%	[20-30]  %	[10-20] %	[20-30] %	[10-20] %	[20-30] %	[0-5] %	
Slovenská sporiteľňa	[30-40] %	[10-20] %	[30-40] %	[10-20] %	[30-40] %	[10-20] %	[30-40] %	[0-5] %	
Tatra banka	[10-20] %	[20-30] %	[10-20] %	[20-30] %	[10-20] %	[20-30] %	[10-20] %	[0-5] % 	
Československá obchodná  banka 	[10-20] %	[5-10] %	[10-20] %	[5-10] %	[10-20] %	[5-10] %	[10-20] %	[0-5] %	
UniCredit Bank Slovakia 	[0-5] %	[10-20] %	[0-5] %	[10-20] %	[0-5] %	[10-20] %	[0-5] %	[0-5] %	
Dexia banka Slovensko	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	[0-5] % 	
Poštová banka	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	
Volksbank Slovensko	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	
OTP Banka Slovensko	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	
J&T Banka	[0-5] %	[0-5] %	[0-5] %	[0-5] %	[0-5] %	[0-5] %	[0-5]%	[0-5] %	
ING Bank	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	[0-5] %	
Celkový trh (v miliardách EUR)	[…..] EUR	[…...] EUR	[…...] EUR	[…...] EUR	[…...] EUR	[…...] EUR	[…...] EUR	[…] 	
*Zdroj: odborné odhady spoločnosti VBI
- [...] – Obchodné tajomstvo podnikateľa VBI, odhady trhových podielov hlavných konkurentov (vrátane spoločnosti Volksbank SK) za rok 2010 v oblasti úverových služieb v Slovenskej republike. 

Vydávanie platobných kariet a s tým súvisiace služby

Nižšie uvedená tabuľka uvádza odhadované podiely podnikateľov pôsobiacich v oblasti vydávania platobných kariet a s tým súvisiacich služieb v Slovenskej republike za rok 2010. 

	platobné karty	platobné karty	platobné karty	
Banka	obyvateľstvo	firemní klienti 	kreditné karty	debetné karty	Domáce platobné karty	Medzinárodné platobné karty 	
Všeobecná úverová banka	[20-30] %	[20-30] %	[20-30] %	[20-30] %	[20-30] %	[20-30] %	
Slovenská sporiteľňa	[20-30] %	[20-30] %	[5-10] %	[30-40] %	[20-30] %	[20-30] %	
Tatra banka	[20-30] %	[20-30] %	[60-70] %	[20-30] %	[20-30] %	[20-30] %	
Československá obchodná  banka 	[5-10] %	[5-10] %	[0-5] %	[5-10] %	[5-10] %	[5-10] %	
UniCredit Bank Slovakia 	[0-5] %	[0-5] %	[0-5] %	[0-5] %	[0-5] %	[0-5] %	
Dexia banka Slovensko	[0-5] %	[0-5] %	[0-5] %	[0-5] %	[0-5] %	[0-5] %	
Poštová banka	[0-5] %	[0-5] %	[0-5] %	[5-10] %	[0-5] %	[0-5] %	
Volksbank Slovensko	[0-5] %	[0-5] %	[0-5] %	[0-5] %	[0-5] %	[0-5] %	
OTP Banka Slovensko	[0-5] %	[0-5] %	[0-5] %	[0-5] %	[0-5] %	[0-5] %	
J&T Banka	[0-5] %	[0-5] %	[0-5] %	[0-5] %	[0-5] %	[0-5] %	
Privatbanka	[0-5] %	[0-5] %	[0-5] %	[0-5] %	[0-5] %	[0-5] %	
Celkový trh (v kusoch)	[….. ] ks.	[….. ] ks.	[…….] ks.	[……..]ks.	[…... ] ks.	[……. ] ks.	
*Zdroj: odborné odhady spoločnosti VBI
- [...] – Obchodné tajomstvo podnikateľa VBI, odhady trhových podielov hlavných konkurentov (vrátane spoločnosti Volksbank SK) za rok 2010 v oblasti vydávania platobných kariet a s tým súvisiacich služieb v Slovenskej republike. 

Poskytovanie platobného styku

Nižšie uvedená tabuľka uvádza odhadované podiely podnikateľov pôsobiacich v oblasti poskytovania platobného styku v Slovenskej republike za rok 2010. 

			
Banka	domáci platobný styk a zúčtovanie 	medzinárodný platobný styk a zúčtovanie 	
Všeobecná úverová banka	[10-20] %	[10-20] %	
Slovenská sporiteľňa	[30-40] %	[5-10] %	
Tatra banka	[10-20] %	[20-30] %	
Československá obchodná  banka 	[5-10] %	[5-10] %	
UniCredit Bank Slovakia 	[0-5] %	[10-20] %	
Dexia banka Slovensko	[0-5] %	[0-5] %	
Poštová banka	[5-10] %	[0-5] %	
Volksbank Slovensko	[0-5] %	[0-5] %	
OTP Banka Slovensko	[0-5] %	[0-5] %	
J&T Banka	[0-5] %	[0-5] %	
Privatbanka 	[0-5] %	[0-5] %	
Celkový trh (v miliardách EUR)	[…... ] EUR	[……..] EUR	
*Zdroj: odborné odhady spoločnosti VBI
- [...] – Obchodné tajomstvo podnikateľa VBI, odhady trhových podielov hlavných konkurentov (vrátane spoločnosti Volksbank SK) za rok 2010 v oblasti poskytovania platobného styku v Slovenskej republike.

77.	Ako je uvedené vyššie, úrad z Oznámenia koncentrácie zistil, že na území Slovenskej republiky pôsobí iba podnikateľ VBI. Podnikateľ Sberbank ani žiadna zo spoločností, ktoré sú majetkovo, finančne alebo personálne prepojené s podnikateľom Sberbank nepôsobí na žiadnom trhu v Slovenskej republike. Predmetnou koncentráciou teda na území Slovenskej republiky nedochádza k zmenám podmienok hospodárskej súťaže vo vyššie uvedených oblastiach a tak ako je uvedené vyššie, nebolo potrebné presne definovať tovarové ani priestorové relevantné trhy vzťahujúce sa na vyššie uvedené činnosti účastníkov koncentrácie. 

78.	Vychádzajúc z uvedeného, najmä zo skutočnosti, že účastníci koncentrácie boli pred uskutočnením koncentrácie a naďalej aj budú po jej uskutočnení vystavení podstatnej súťaži a vzhľadom na svoju ekonomickú silu sa nebudú môcť správať nezávisle, úrad konštatuje, že predmetná koncentrácia nevytvára alebo neposilňuje dominantné postavenie žiadneho z účastníkov predmetnej koncentrácie na relevantných trhoch vo vyššie uvedených oblastiach, ktorého dôsledkom sú významné prekážky efektívnej hospodárskej súťaže na týchto trhoch.

79.	Vzhľadom na uvedené úrad rozhodol podľa § 12 ods. 1 zákona.

80.	Podľa § 12 ods. 8 zákona, rozhodnutie podľa § 12 ods. 1 až 3 zákona sa vzťahuje aj na obmedzenia súťaže, ktoré s koncentráciou priamo súvisia a sú nevyhnutné na jej uskutočnenie. 

81.	V súlade s § 33 zákona úrad listom číslo 4913/PMÚ SR/2011 zo dňa 08.12.2011 vyzval účastníka správneho konania prostredníctvom jeho splnomocneného právneho zástupcu pred vydaním rozhodnutia v predmetnej veci, aby sa ústne alebo písomne vyjadrili k jeho podkladom a k spôsobu ich zistenia, prípadne aby navrhol jeho doplnenie.

82.	Účastník správneho konania prostredníctvom splnomocneného právneho zástupcu listom zaevidovaným úradom pod číslom 4928/2011 doručenom úradu dňa 09.12.2011 uviedol, že nemá výhrady k podkladu rozhodnutia úradu a k spôsobu jeho zistenia a nenavrhuje jeho doplnenie. 

83.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Mgr. Daniela Lukáčová
	riaditeľka  odboru koncentrácií

Rozhodnutie sa doručuje:

PRK Partners s.r.o.
JUDr. Peter Oravec - konateľ
Hurbanovo námestie 3
811 06  Bratislava